钦定古今图书集成/历象汇编/历法典/第052卷 > 图
## 钦定古今图书集成/历象汇编/历法典/第052卷 > 图

因推得丙丁弧三十八度四十五分二十二秒其馀弧丙庚为王良西星距黄道之纬度又推得丁角七十八度○八分三十○秒是王良西星与北河南星之黄道经度差真经度所出也若更求其赤道经纬度即因所得度分如上图

之甲丙线及丙角，依前第五题法，即得本星之赤道，
经三百五十六度四十三分二十○秒。其北纬五十
六度四十八分三十○秒，馀星皆依此法。

《测恒星之资》第七。〈凡一章。〉

测恒星，测七政，躔度，公理也，而有四资：一曰测器，二
曰子午线，三曰北极出地度分，四曰视差。四资既具，
非其时又不可测焉。测器者何也？凡测星有三求：一
求其出地平上度分，二求其互相距度分，三求其距
黄赤二道之何方、何度分。所用器亦有三：一为过天
顶之圈，如象限仪、立运仪等，此为测地平高度之器；
“一为纪限仪”，此为测两距度之器，一为浑天仪，南北
观象台所有即是，是为兼测二道经纬之器。今所用
测星者，则纪限、浑天二仪，而非大不得准，非坚固不
得准，非界画均平，安置停稳，垂线与窥筒景尺，一一
如法，亦不得准也。子午线者，七政行度，升之极而降
之始也。北极出地者，凡用仪，必以仪之极与本地之
高极。〈高极者出地上之极也〉“相当，而后各经纬皆相当，乃始展
转测候焉。若无子午以正东西升降，无高极以正南
北高下，即一切缀算之法无从得用。”故二者测天之
本也。视差者何也？凡七政之视差有二：一为地半径
差，一为清蒙气差。地半径差月最大，日、金水次之，火、
木、土则渐远渐消。恒星天最远，地居其中，止于一点，
故绝无地半径差，而独有清蒙之差。清蒙地气，去人
甚近，故不论天体近远，但以高卑为限。星去地平未
远，人目望之，星为此气所蒙，不能直射人目，必成折
照，乃能见之。一经转折，人之见星，必不在其实所，即
星体在地平之下，人所目见，乃在其上也。〈说见日躔历指〉迨
升度既高，蒙气已绝，则直射人目，是为正照，虽星月
之间，微有湿气，不能为差也。试用一星于地平近处，
测其去北极之度，迨至子午圈上又测之，即两测必
不合。或用两星于地平近处，测其距度，迨至子午圈
上又测之，即两测亦必不合。此其证也。此气晴明时
有之，人目所不见，而能曲折相照，升卑为高，故名“清
蒙。”若云雾等浊蒙，直是难测，不论视差矣。苐谷累年
测候，妙悟此理，创立差分，恒星视差比日躔视差更
弱，止近地平二十度以下，乃能觉之。表如下方
恒星高度　○，　一、　二、　三、　四、　五、　六、　七、　八、　九、　十　十、一、　十二、　十三、　十四、　十五、　十六、　十七、　十八、　十九、　二十，
恒星分　三十、　二、十一、　十五、　十二、　十一、　十　九、　八、　六、　六、　五、　五、　四　四　三　三　二　二　一　一　○　○，
视差秒　○　三十，　三十，　三十　○　○　○　十五　四五　○，　三十　○，　三十　○　三十　○　三十　○，　十五　三十。
作此表者，其本方极出地之度，与此方不等。且视差
亦随天气各有多寡厚薄，但数既密微，测得其时，则
此表可共用之。所谓“时”者，如云霞雾霿无论已，即使
晴明时日，而二十度以下蒙气，乃所必有。若所测两
星“俱在二十度以上，即可不论视差。若一在二十度
上，与《蒙气》相绝，一在二十度下，居蒙气之中，则近地
平之星，必升卑为高，而成视差，两星之经度非真率
矣。至若日躔元枵，于时为立春，于候为东风解冻，湿
气尤盛。此际测星，其视差必多于他时，更宜消息加
减之也。”此四资者，为测星所须，举其大略。若全理全
用，具载《本论》。

《测恒星之器》第八。〈凡二章。〉

《测量全义》之末篇，论诸测器略备矣。此所系独测候
恒星二器者，因上文每言测法，必先明器理，然后能
通其言意也。